kardosdrur/scandi-wiki huggingface dataset:
Kortbaneløb på skøjter under vinter-OL 2018 – herrerenes 5000 meter stafet

Herrenes 5000 meter stafet i kortbaneløb på skøjter ved Vinter-OL 2018 fandt sted den 13. og 22. februar 2018 i Gangneung Ice Arena i Gangneung, Sydkorea. Løbet blev vundet af Ungarn, som var Ungarns første vinter-OL-guldmedalje.

Rekorder 
To olympiske rekorder blev sat i konkurrencen.

Resultater

Semifinaler 
Semifinalerne blev afholdt 13. februar 2018.

 QA – kvalificeret til finale A
 QB – kvalificeret til finale B
 PEN – straf

Finaler

Finale B (klassifikationsrunde)

Finale A (medaljerunde) 
Finale blev afholdt 22. februar.

Referencer 

Herrerenes 5000 meter stafet
De rullende byer (bogserie)

De rullende byer (Mortal Engines Quartet, Predator Cities, Predator Cities Quartet, som serien hedder på engelsk; udgivet som Hungry City Chronicles i Nordamerika) er en fantasy-bogserie for børn og unge skrevet af Philip Reeve, hvoraf den mest kendte er trilogiens første del De rullende byer.

Bøger 
Serien består af

 De rullende byer (originaltitel: Mortal Engines, 2001)
 Forrædernes fest (originaltitel: Predator's Gold, 2003)
 Helvedesmaskiner (originaltitel: Infernal Devices, 2005)
 Byernes kamp (originaltitel: A Darkling Plain, 2006)

Film 
 Mortal Engines

Referencer

Eksterne henvisninger 
 

Serie
Ungdomsromaner
Robert B. Laughlin

Robert Betts Laughlin (født 1. november 1950) er en amerikansk fysiker og Anne T. and Robert M. Bass Professor i fysik og anvendt fysik på Stanford University. Han modtog nobelprisen i fysik i 1998 sammen med Horst L. Störmer fra Columbia University og Daniel C. Tsui fra Princeton University, for deres forklaring af fraktionel kvante-Hall-effekt.

I 1983 skabte Laughlin den første mangefasede bølgefunktion, Laughlin-bølgefunktionen, til den fraktionelle kvante-Hall-effekt, som kunne forklare observeret fraktionering i ladning.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Horst L. Störmer

Horst Ludwig Störmer (født 6. april 1949) er en tysk fysiker og professor emeritus på Columbia University. Han modtog nobelprisen i fysik i 1998 sammen med Daniel Tsui og Robert Laughlin "for deres opdagelse af en ny form for kvantumfluid med fraktioneret ladet excitering" (fraktionel kvantum Hall-effekt). Han og Tsui arbejdede på Bell Labs da de lavede eksperimentet, som demonstrerede effekten.

Referencer

Eksterne henvisninger 

Fysikere fra Tyskland
Nobelprismodtagere i fysik
Nobelprismodtagere fra Tyskland
Daniel C. Tsui

Daniel Chee Tsui (, født 28. februar 1939) er en kinesisk født amerikansk fysiker, som har forsket i elektriske egenskaber ved tynde film og mikrostrukturer i halvledere og faststoffysik. Han modtog nobelprisen i fysik i 1998 sammen med Horst L. Störmer og Robert Laughlin, for sine bidrag til opdagelsen af fraktionel kvante-Hall-effekt.

Daniel Tsui har tidligere været Arthur LeGrand Doty Professor of Electrical Engineering på Princeton University, men blev pensioneret i 2010. Fra 2011 til 2013 var han forskningsprofessor på Boston University.

Referencer

Eksterne henvisninger 

Fysikere fra USA
Fysikere fra Kina
Nobelprismodtagere i fysik
Nobelprismodtagere fra USA
Nobelprismodtagere fra Kina
I kveld med YLVIS

I kveld med YLVIS (fra 2014 med titlen I kveld med YLVIS Live) var et norsk talkshow med Ylvisbrødrene Bård og Vegard som blev sendt på TVNorge fra 2011 til 2016. Calle Hellevang-Larsen var sidekick i sæson 1, 3, 4 og 5. I sæson 2 blev han erstattet med David Batra grundet forpligtelser med sit program 20.00 med Raske Menn på TV 2. Magnus Devold har også haft faste indslag i programmet siden sæson 4. Talkshowet har haft flere faste indslag i løbet af sæsonerne, blandt annet Hyss i Småland og Kan det brukes som vannski?

Programmet havde sendepause i 2015, men kom tilbage i 2016 med en direkte sendt version i 5. sæson. Sidste episode af programmet blev sendt 19. mars 2016, og opfølgeren, Stories from Norway, havde premiere februar 2018.

Programmet fik meget opmærksomhed i efteråret 2013 efter Ylvis fremførte sangen "The Fox".

Produktion 
Den første sæson av I kveld med Ylvis ble produceret af Funkenhauser Productions som er ejet af Harald Eia og Bård Tufte Johansen. I foråret 2012 oprettede Ylvis-brødrene produktionsselskabet Concorde TV, og fra og med sæson 2 har vært produceret af dette selskab. De tre første sæsoner blev optaget på Riksscenen i Oslo med publikum tilstede. I efteråret 2014 blev optagelserne til sæson 4 flyttet til Folketeateret ved Youngstorget for at imødegå billetefterspørgslen fra publikum i ind- og udland. Nyt i sæson 4 var at alle programmene blev sendt direkte, og for første gang blev showet også sendt udenfor Norge, på svenske Kanal 9.

Sertal og modtagelse 
Sertal
Den første sæson af programmet fra 2011 blev godt modtaget, og premieren havde 458.000 seere, mens sæson 2 fik 341.000 seere på premieren. Sæson tre satte premiererekord med 534.000 seere, godt hjulpet af successen med "The Fox". 2016-sæsonen begyndte godt med 370.000, men efter dette gik seertallene ganske meget ned og sæsonen endte på et gennemsnit på 254.000.

Priser
 Komiprisen 2012 i klassen beste forestilling – TV/Film
 Komiprisen 2016 i klassen årets humorprogram

Liste over sendinger

sæson 1

Sæson 2

Sæson 3 
Calle Hellevang-Larsen vendte tilbage som brødrenes sidekick.

Sæson 4

Sæson 5

Referencer

Eksterne henvisninger 
 

Talkshows
Tv-programmer fra Norge
Liberty (stormagasin)

Liberty, almindelig kendt som Liberty's, er et stormagasin i Great Marlborough Street, i Londons West End. Det sælger tøj til mænd, kvinder og børn, make-up, parfume, smykker, accessories, møbler, bolig- og kontorartikler. Det er kendt for sin blomsterrige og grafiske mønstre. I 2015 var omsætningen £145 mio., hvilket var en stigning fra £132 mio. i 2014.

Stormagasinet er indrettet i en bindingsværkbygning opført i Tudor Revival-stil.

I december 2013 blev der sendt en tv-dokumentar i tre afsnit kaldet Liberty of London på Channel 4 om stormagasinet. Dokumentaren fulgte Ed Burstell (direktøren) og de ansatte i perioden op til julen 2013. Channel 4 bestilte sæson nummer to den 28. oktober 2014, med fire episoder.

Liberty har en lang historie med at samarbejde med forskellige mærker og personer, som bl.a. tæller William Morris, Dante Gabriel Rossetti i 1800-tallet Yves Saint Laurent og lady Vivienne Westwood i 1900-tallet. Mere nylige samarbejder tæller Scott Henshall, Nike, Dr. Martens, Hello Kitty, Barbour, House of Hackney, Vans, Onia, Manolo Blahnik, Uniqlo, Superga, T. M. Lewin, Drew Pritchard fra Salvage Hunters og Fritz Fryer der er specialist i antikke lamper og belysning.

Referencer 

Litteratur
 Alison Adburgham, Liberty's – A biography of a shop, George Allen and Unwin (1975)

Eksterne henvisninger 

 Official website
 Liberty at the Vintage Fashion Guild Label Resource

Stormagasiner
Virksomheder i London
Seværdigheder i London
Etableret i 1834
Detailvirksomheder fra Storbritannien
De rullende byer (bog)

De rullende byer er en roman fra 2001, skrevet af Philip Reeve. Bogen er første del af serien De rullende byer.

Bogen blev filmatiseret i 2018, Mortal Engines af Universal Pictures og med instruktion af Christian Rivers.

Handling 

London har længe gemt sig for de større, hurtigere og mere sultne rullende byer. Men nu er det tid til at komme ud i lyset igen og finde nye, svagere byer at jage og fortære.

Under en hektisk jagt på en mindre by bliver Tom Natsworthy kastet ned fra Londons gigantiske stålkonstruktion. Sammen med Hester Shaw – en pige med et morderisk temperament og ar på både krop og sjæl – må han nu kæmpe for at komme tilbage til byen. Det bliver en skæbnesvanger rejse, og Tom erfarer snart, at det ikke er helt ligetil at skelne ven fra fjende …

Referencer

Eksterne henvisninger 
 Officiel hjemmeside 

Ungdomsromaner
Litteratur i 2001
De rullende byer
Forrædernes fest (bog)

Forrædernes fest er en roman fra 2003, skrevet af Philip Reeve. Bogen er anden del af serien De rullende byer.

Handling 

Forrædernes fest, starter et par år efter afslutningen af de dramatiske begivenheder i første bog. Tom og Hester har indgået makkerskab og rejser rundt i det sagnomspundne luftskib Jenny Hanniver. De er godt tilfredse med at have overlevet og forsøger at holde sig skjult. Men da de en dag tilfældigt støder på den verdensberømte historiker og eventyrer Nimrod Pennyroyal og beslutter at tage ham med, går der ikke lang tid, før de igen er jaget vildt …

Referencer

Eksterne henvisninger 
 Officiel hjemmeside 

Ungdomsromaner
Litteratur i 2003
De rullende byer
Helvedesmaskiner (bog)

Helvedesmaskiner er en roman fra 2005, skrevet af Philip Reeve. Bogen er tredje del af serien De rullende byer.

Handling 

Hester og Tom har slået sig ned i den statiske by Anchorage, langt fra deres ungdoms farefulde trækbyer og højtflyvende luftskibe. Deres datter, Wren, drømmer om at følge i forældrenes fodspor og rejse væk på eventyr. Så da en charmerende pirat dukker op, griber Wren chancen for at slå en handel af. Hvis hun får en plads om bord på piratens ubåd, vil hun hjælpe ham med at stjæle en mystisk bog fra Anchorages bibliotek. En bog, der kan blive meget farlig i de forkerte hænder …

Referencer

Eksterne henvisninger 
 Officiel hjemmeside 

Ungdomsromaner
Litteratur i 2005
De rullende byer
Byernes kamp (bog)

Byernes kamp er en roman fra 2006, skrevet af Philip Reeve. Bogen er fjerde (og sidste) del af serien De rullende byer.

Handling 

I trækbyernes storhedstid var London både frygtet og beundret. Nu står byen tilbage som et ensomt, ødelagt vrag …

Tom Natsworthy og hans datter, Wren, flyver omkring på Fugleruten og prøver at glemme Hesters svigt og bedrag. Deres rejse fører dem til London, og her gør far og datter en enestående opdagelse: en hemmelighed, som kan vende op og ned på kampen mellem trækbyerne og de statiske byer.

Hester hjemsøges af fortidens spøgelser og må stå ansigt til ansigt med en fjende, der truer med at udrydde hele menneskeheden …

Referencer

Eksterne henvisninger 
 Officiel hjemmeside 

Ungdomsromaner
Litteratur i 2006
De rullende byer
Elisabeth Christine Berling

Elisabeth Christine Berling (født Godiche) (død 1801) var en dansk bogtrykker og forlægger. 

Elisabeth Christine var datter af Andreas Hartvig Godiche og Anna Magdalena Godiche. Hun blev gift med bogtrykker Georg Christopher Berling i 1772. Ved ægtemandens død i 1778 overtog hun bestyrer af det Berlingske Forlag som var en af landets største på dette tidspunkt. Ved moren Anna Magdalena Godiche død i 1780 overtog hun Godiche Forlag og stod for afviklingen og salget af boet, hvor blandt andet Frederik Wilhelm Thiele har købt udstyr til sit nysanlagte trykkeri.

Henvisninger

Kilder 
 Gold, Carol, Women in business in early modern Copenhagen: 1740-1835, Museum Tusculanum, Copenhagen, 2018

Bogtrykkere fra Danmark
Forlæggere fra Danmark
Personer i oplysningstiden
Danskere i 1700-tallet
Marie Martine Bonfils

Marie Martine Bonfils  (født Verhagen) (død 1804) var en dansk brygger og vinhandler. 

Marie Martine var datter af Henric Jacobus Verhagen och Engelke Angelche Geisberg fra Brabant.  Hun blev gift med brygger og vinhandler Ditlev Carl Philibert Bonfils (1718-1773) fra Elsass. Ved ægtemandens død i 1773 overtog hun foretagendet, som var en af landets største på dette tidspunkt.

Henvisninger

Kilder 
 Gold, Carol, Women in business in early modern Copenhagen: 1740-1835, Museum Tusculanum, Copenhagen, 2018

Personer i oplysningstiden
Danskere i 1700-tallet
Bryggere fra Danmark
Død zone

Døde zoner, døde områder eller undersøiske ørkner er hypoksiske dvs. iltfattige områder i have og søer forårsaget af forurening med næringsstoffer fra menneskelige aktiviteter kombineret med andre faktorer, der forbruger den ilt, der kræves for at støtte det normale marine liv.

Døde zoner blev først bemærket nær beboede kyster, og i 2003 blev der optalt 146 døde zoner i verdenshavene, hvor livet ikke kunne understøttes på grund af iltsvind. I 2008 var antallet af døde zoner talt til 405. Nogle af disse områder var så små som en kvadratkilometer, men den største døde zone - Østersøen - dækkede 70.000 kvadratkilometer.

Iltsvind 

To faktorer bidrager til iltsvind. For det første udvaskning af næringsstofferne nitrat og fosfor fra landbruget, og for det andet er der en sammenhæng med global opvarmning i og med at varmere vand ikke kan rumme så meget ilt som vand ved lavere temperaturer.
Udvaskningen af nitrat og fosfor medfører en algeopblomstring og bakterievækst, der forbruger ilt med døde zoner som resultat.

De undersøiske ørkener er stort set tømt for liv inklusiv fiskene, og det påvirker de mennesker, der plejede at leve af dem.

Bundvending er når iltsvindet i et farvand bliver så omfattende, at der dannes en anaerob zone i bundslammet.

Østersøen 

Østersøen bliver kaldt “Verdens mest døde hav” og beskrives som “En død zone i verdensklasse”.

Østersøen er det hav i verden med de største områder med iltsvind. I alt 70.000 kvadratkilometer af havbunden (svarende til halvanden gange Danmarks størrelse) er omdannet til iltfrie områder, hvor kun en særlig gruppe af såkaldte anaerobe bakterier kan leve. Det øger risikoen for opblomstring af giftige blågrønalger og de store iltfrie områder begrænser livsbetingelserne for fiskebestanden.

Se også 

 Plastforurening
 Havforurening

Henvisninger 

Miljø
Liv
Vandforurening
Top Gun: Maverick

Top Gun: Maverick er en amerikansk actionfilm med Tom Cruise i hovedrollen.

Filmen er en efterfølger til Top Gun fra 1986.

Medvirkende
 Tom Cruise som Pete "Maverick" Mitchell
 Miles Teller som Bradley "Rooster" Bradshaw
 Jennifer Connelly
 Jon Hamm
 Ed Harris
 Val Kilmer som Tom "Iceman" Kazanski

Eksterne henvisninger 

 

Amerikanske film fra 2022
Actionfilm fra USA
Død zone (flertydig)

Død zone, Den døde zone, Dead zone eller The Dead Zone kan henvise til:

 Død zone – iltfattigt område i et have eller en sø forårsaget af forurening
 Den døde zone – roman af Stephen King fra 1979 med originaltitlen The Dead Zone
 The Dead Zone – filmatisering fra 1983 af Stephen Kings roman, instrueret af David Cronenberg (dansk titel: Dead zone)
Bolin

Bolin er et svensk efternavn.
Kendte personer med dette efternavn omfatter:
 Bert Bolin (1925–2007), svensk meteorolog og klimaforsker
 Sture Bolin (1900–1963), svensk historiker og numismatiker
 Wilhelm Bolin (1835–1924), finsk filosof

Kildehenvisninger 

Svenske efternavne
Sanna Marin

Sanna Mirella Marin (født 16. november 1985) er en finsk politiker fra SDP. Efter statsminister Antti Rinnes tilbagetræden 3. december, blev hun 10. december 2019 af Finlands rigsdag valgt som Finlands statsminister.

Karriere 
Marin har været medlem af Finlands rigsdag siden 2015, og var transport- og kommunikationsminister fra 6. juni 2019 til hun tiltrådte som regeringschef. Marin var ved tiltrædelsen verdens yngste siddende regeringschef.

Marins regering i 2019 er baseret på en koalition mellem socialdemokraterne med syv ministre, Centerpartiet fem, Grønt forbund tre, Venstreforbundet to og Svenska Folkpartiet to ministre. Regeringen består af tolv kvinder og syv mænd.

Marin tog en mastergrad i offentlig forvaltning ved Tammerfors universitet i 2017. Marin var ordfører i Tampere byråd 2013–2017 og derefter medlem samme sted 2017–2021. Hun var desuden medlem af regionalrådet i Birkaland. Hun var anden næstformand i Finlands Socialdemokratiske Parti 2014–2017 og blev valgt som første næstformand 2017–2020.

Den 23. august 2020 blev Marin valgt som formand for Finlands Socialdemokratiske Parti, hvor hun efterfulgte Antti Rinne på posten.

Familie 
Marin blev født i Helsinki og opdraget i en regnbuefamilie af sin mor og hendes kvindelige partner. Hun levede i Espoo og Pirkkala, før hun flyttede til Tampere for at studere.
Hun samlever med sin mand Markus Räikkönen, sammen har de en datter Emma født i 2018.

Priser 
Den 23. november 2020 blev Marin valgt til BBCs liste over de 100 mest inspirerende og indflydelsesrige kvinder i verden. Den 9. december 2020 blev hun nr. 85 på Forbes' liste over verdens 100 mest magtfulde kvinder sammen med statsministrene i Norge og Danmark.

I 2020 blev hun også valgt Young Global Leader af World Economic Forum. Den 17. februar 2021 var Marin på Times-listen over hundrede ledere, der forventes at påvirke samfundet i fremtiden. Marin figurerede også på forsiden på en af udgaverne.

Referencer

Eksterne henvisninger 

 Officiel hjemmeside  (engelsk)
 Finlands rigsdags hjemmeside (svensk)
 www.dr.dk/nyheder

Statsministre fra Finland
Kvindelige regeringschefer
Personer fra Helsinki
Veľký Krtíš

Veľký Krtíš er en by og kommune i distriktet Veľký Krtíš i regionen Banská Bystrica i det sydlige Slovakiet. Den ligger kun 210 kilometer fra den slovakiske hovedstad Bratislava. Byen har et areal på 15,03  km² og en befolkning på  indbyggere.

Referencer

Eksterne links 
 

Byer i Slovakiet
Kortbaneløb på skøjter under vinter-OL 2018 – herrerenes 1500 meter

Herrerenes 1500 meter i kortbaneløb på skøjter under vinter-OL 2018 fandt sted i februar 2018 i Gangneung Ice Arena in Gangneung, Sydkorea.

Resultater

Heats 
 Q – kvalificeret til semifinalen
 ADV – avanceret
 PEN – straf

Semifinaler 
 QA – kvalificeret til finale A
 QB – kvalificeret til finale B
 ADV – avanceret
 PEN – staf

Finaler

Finale B 
Seks skøjteløbere kæmpede om placeringer.

Finale A

Referencer 

Herrerenes 1500 meter
Peter Suber

Peter Dain Suber (født 8. november 1951) er en amerikansk filosof som beskæftiger sig med retsfilosofi og åben adgang til viden. Han er Senior Researcher ved Berkman Klein Center for Internet & Society, Director of the Harvard Office for Scholarly Communication, og Director of the Harvard Open Access Project (HOAP). Suber er kendt som en førende stemme i open access-bevægelsen, og som skaber af kortspillet Nomic.

Uddannelse 
Suber blev kandidat fra Earlham College i 1973, fik en PhD-gradi filosofi i 1978 ved at skrive en afhandling om Søren Kierkegaard og en Juris Doctor-grad i 1982, begge fra Northwestern University.

Referencer 

Filosoffer fra USA
That's Why God Made the Radio

That's Why God Made the Radio er det niogtyvende studioalbum af det amerikanske rockband The Beach Boys, der blev udgivet den 5. juni 2012 på Capitol Records. Produceret af Brian Wilson blev albummet optaget for at falde sammen med bandets 50-års jubilæum. Det er deres første album med originalt materiale siden Summer in Paradise i 1992, deres første album med guitarist og backingvokalist David Marks siden Little Deuce Coupe i 1963, og deres første album siden co-grundlægger Carl Wilson død i 1998.

Referencer 

Album fra 2012
The Beach Boys
Gauss–Seidel-metoden

Gauss–Seidel-metoden er inden for lineær algebra en iterativ metode til at løses et lineært ligningssystem.

Metoden er opkaldt efter Carl Friedrich Gauss og Philipp Ludwig von Seidel.

Metoden 
Et lineært ligningssystem er givet ved:

hvor  er en -matrix ,  er en -vektor, og  er en ubekendt -vektor. For at løse for  skal  inverteres, men det kan være svært eller umuligt. I stedet deler man i Gauss–Seidel-metoden  op i to matricer

Dermed bliver ligningssystemet:

Ved at invertere  kan metoden formelt skrives som

hvor  er en iteration, og  er den næste iteration.

I praksis er metoden dog bedre gengivet elementvist som:

Kildehenvisninger 

Numerisk linear algebra
Iterative metoder
Gerardus 't Hooft

Gerardus (Gerard) 't Hooft (født 5. juli 1946) er en hollandsk teoretisk fysiker og professor ved Universiteit Utrecht i Holland. Han modtog nobelprisen i fysik i 1999 sammen med sin specialevejleder Martinus J.G. Veltman "for at belyse kvantumstrukturer i elektrosvage vekselvirkninger".

Hans arbejder fokuserer på gaugeteori, sorte huller, kvantegravitation og fundamentale aspekter i kvantemekanik. Hans bidrag til fysik inkluderer et bevis for, at gaugeteorier er renormaliserbare, dimensionel regularisering og det holografiske princip.

Referencer

Eksterne henvisninger 

Fysikere fra Nederlandene
Nobelprismodtagere i fysik
Nobelprismodtagere fra Holland
Martinus J.G. Veltman

Martinus Justinus Godefriedus "Tini" Veltman (født 27. juni 1931, død 4. januar 2021) var en hollandsk teoretisk fysiker. Han modtog nobelprisen i fysik i 1999 med sin tidligere studerende Gerardus 't Hooft for deres arbejde på partikelfysik og særligt "for at belyse kvantumstrukturer i elektrosvage vekselvirkninger".

Referencer

Eksterne henvisninger 

Fysikere fra Nederlandene
Nobelprismodtagere i fysik
Nobelprismodtagere fra Holland
Ding Dong Merrily on High

"Ding Dong Merrily on High" er en julesang. Melodien optrådte først som en sekulær dansemelodi med titlen "Branle de l'Official" i Orchésographie, der var en dansebog skrevet af Jehan Tabourot (1519–1593). Teksten blev skrevet af den britiske komponist George Ratcliffe Woodward (1848–1934), og sangen blev udgivet første gang i 1924 i hans bog The Cambridge Carol-Book: Being Fifty-two Songs for Christmas, Easter, And Other Seasons. 

Woodward havde interesse i kirkeklokker ringen. Woodward skrev adskillige salmebøgger inklusive Songs of Syon og The Cowley Carol Book. Den makaroniske stil, med tekst på flere sprog, er karakteristisk ved Woodward, der var fascineret af arkæisk poesi. Komponisten Charles Wood harmoniserede melodien, da den blev udgivet med Woodwards tekst i The Cambridge Carol Book. 
I nyere tid har Sir David Willcocks lavet et arrangement til den anden bog af Carols for Choirs.

Sangen er særligt kendt for sin latinske tekst:

hvor vokallyden "o" i "Gloria" bliver holdt flydende i en lang stigende og faldende melistisk melodisekvens.

Indspilninger 
Nummeret er indspillet af en række kunstnere, primært på julealbums

 Blackmore's Nights album Winter Carols fra 2006 
 Celtic Womans album A Christmas Celebration fra 2006 og The Best of Christmas fra 2017
 Charlotte Church' album Dream a Dream fra 2000
 Cherish the Ladies' album On Christmas Night fra 2004
 Choir of King's College, Cambridge album 100 Years of Nine Lessons and Carols fra 2018
 Linda Brava' album Angels fra 2010
 Maddy Priors album A Tapestry of Carols fra 1987
 The Chieftains' album The Bells of Dublin fra 1991
 The Wiggles' album Wiggly, Wiggly Christmas fra 1996

Referencer

Eksterne henvisninger 
 Free sheet music from the Choral Public Domain Library 
 The Cambridge Carol-Book: Being Fifty-Two Songs For Easter, Christmas, And Other Seasons  (with scans of original)
 Free sheet music  of Ding Dong Merrily on High for SATB from Cantorion.org

Julesange
Sange fra 1924
Blas Cantó

Blas Cantó (født 26. oktober 1991) er en spansk sanger, der skulle have repræsenteret Spanien ved Eurovision Song Contest 2020 i Rotterdam, der imidlertid blev aflyst på grund af COVID-19-pandemien. I stedet er han af spansk TV blevet internt udvalgt til at repræsentere landet ved Eurovision Song Contest 2021 med en endnu ikke offentliggjort sang.

Referencer

Eksterne henvisninger 
  

Sangere fra Spanien
Spaniens Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021